มันนี่ทูเดย์
ประกวดคลิปวันออม
21 ก.ย. 2559

ประกวดคลิปวันออม
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า เนื่องในโอกาส “วันออมแห่งชาติ” 31 ต.ค.นี้ ธนาคารได้จัดประกวดคลิปวิดีโอหัวข้อ “เคล็ดลับการออม”  ลุ้นรับรางวัลสลากออมสินมูลค่ารวม 3 แสนบาท พร้อมเกียรติบัตร เปิดรับสมัครจนถึงวันที่ 10 ต.ค. 2559 ประกาศผลวันที่ 21 ต.ค. 2559 และมอบรางวัลในวันออมแห่งชาติ  ทั้งนี้ผู้ที่สนใจสามารถดาวน์โหลดใบสมัครผ่านทาง www.gsbgen.com
สมัครใจจ่ายภาษี
นายสจ๊วต ไซม่อนส์ หุ้นส่วนด้านภาษี บริษัท ดีลอยท์ ทู้ช โธมัทสุ ไชยยศ ที่ปรึกษาให้คำแนะนำแก่ผู้ประกอบการนำเข้าไทยเข้าร่วมโครงการของศุลกากรตรวจสอบตนเองด้วยความสมัครใจ ที่จะเปิดรับสมัครถึงวันที่31 ธ.ค. 2559 เพราะโครงการดังกล่าวจะเป็นการเปิดโอกาสให้ผู้นำเข้าที่ชำระอากรไม่ครบถ้วน โดยไม่มีเจตนาทุจริต มาเสียภาษีที่ขาดให้ถูกต้อง และสามารถชำระภาษีนำเข้าที่เคยชำระขาด โดยไม่ต้องเสียเบี้ยปรับและเงินเพิ่ม 1% ต่อเดือน